આ સમય દરમિયાન આશાબહેન દલાલ અનેકવિધ પ્રવૃત્તિઓમાં કાર્યરત બન્યાં અને પછી રાજકારણમાં ઝંપલાવ્યું. તેમની સાથે ડો. ભારતીબહેન પૂજારા, શારદાબહેન પટેલ, ડો. વનલતાબહેન ભટ્ટ, ડો. મંજુલાબહેન પટેલ તથા ડો. આમ્રપાલી મર્ચન્ટ સેવાકીય પ્રવૃત્તિઓમાં અગ્રેસર રહ્યાં. આ કાળ દરમિયાન વિદ્યાનગરમાં પૂ. ભાઈકાકાના કુટુંબમાંથી સ્થપાયેલા મહિલા મંડળમાં ધર્મિષ્ઠાબહેન પંડ્યા, શારદાબહેન અમીન ખૂબ સફળતાપૂર્વક સેવાકીય પ્રવૃત્તિઓમાં રચ્યાંપચ્યાં રહ્યાં.